Jabarkan Penceburan, kemasyhuran dalam perfileman dari Ingmar Bergman dalam bahasa melayu

Bergman mula ceburi kerjaya perfileman pada tahun 1941 sebagai seorang penyemak skrip. Beliau pertama kali terlibat secara utama dalam produksi filem sebagai penulis lakon layar dan pembantu pengarah bersama  filem Hets (1944) disutradarai Alf Sjöberg.

Beliau mula mendapat perhatian antarabangsa dengan filem Sommarnattens leende (1955) yang dicalonkan untuk Palme d'Or  di Cannespada tahun berikutnya. Filem-filem Det sjunde inseglet dan Smultronstället), yang muncul secara berturut-turut pada tahun 1957 turut menaikkan kesohorannya  - Det sjunde inseglet memenangi anugerah khas juri dalam Palme d'Or manakala Smultronstället meraih banyak anugerah unggul untuk beliau serta pemeran utamanya, Victor Sjöström.

Insiden penahanan dan kesan susulan

Pada 30 Januari 1976, beliau ditahan dua pegawai polis di Stockholm atas dakwaan bahawa beliau mengelak daripada membayar cukai sebanyak SEK500,000. Meskipun beliau kemudiannya didapati tidak bersalah dan kes ini berlaku sebagai suatu salah faham, Bergman merasakan maruahnya dijatuhkan hasil peristiwa ini sehingga beliau terpaksa dirawat di hospital akibat mengalami kemurungan. Perasaan kecil hatinya menetapkan pendiriannya agar tidak lagi bekerja di Sweden. Walaupun beliau dipujuk beberapa karyawan terkenal negara tersebut malah Perdana Menteri Sweden sendiri, Olof Palme, beliau tetap nekad - studio miliknya di pulau Fårö ditutup dan beliau berpindah ke München, Jerman; tindakan tersebut menyebabkan kerugian sebanyak SEK10 juta serta ratusan pekerjaan dhapuskan.